שמואל א' יז': דוד וגוליית
הנושאים המרכזיים בפרק:

· פס' 1-3: ישראל ופלשתים נלחמים זה בזה.
· פס' 4-11: גוליית הוא נציג הפלשתים, והוא בטוח בניצחונו.
· פס' 12-31: דוד מבקר את אחיו בשדה הקרב, יוצא למלחמה בגוליית, ושם מבטחו באלוהים.
· פס' 32-39: דוד מתייצב ליפני שאול ומקבל את בירכתו.
· פס' 40-54: דוד מכה את גוליית והפלשתים נסים לגבולם.
· פס' 55-58: דוד מתייצב שנית לפני שאול ומגלה את זהותו ויחוסו.

הרקע למלחמת דוד בגולית: פס' 1-11
גוליית הוא דמות אימתנית, בעלת עוצמה גופנית ומצויד במיטב כלי הנשק ההגנתיים וההתקפיים. מראהו, ציודו ודברי ההתגרות שלו, מסבירים את החרדה הגדולה שהפיל על הישראלים. (פס' 11).
דמותו של דוד:

דוד מוצג תחילה על ידי המספר (פס 12-23), ולאחר מכן על ידי הדמויות האחרות בסיפור:

· איש ישראל: פס' 26-27, 30.

· אליאב, אחיו הבכור: פס' 28-29.

· שאול המלך: פס' 31-40, 55-58.
· גוליית: פס' 41-51.
משימה:

1.כיצד מוצג דוד על ידי המספר, מה הם עיסוקיו היום יומיים, ומה הם עיסוקיו לרגל המלחמה?
2.מה מספרים הלוחמים על איומי גוליית, מה הם מספרים על תגובת שאול לאיומים?

3.במה אופיינית התנהגותו של אליאב להתנהגות אח בכור כלפי אח צעיר?

4.כיצד הצליח דוד לשכנע את שאול, האם שאול שלם עם הצעתו של דוד?

5.מה הוא הניגוד במראה החיצוני בין דוד לגוליית?

6.מהו הניגוד בין ציודם של השניים?

7.כיצד מצליח דוד לנצח?

המסרים בסיפור דוד וגוליית:

1.תשועה לישראל היא תוצאה של הישענות מוחלטת על ה'. דוד אינו זקוק לכלי מלחמה, כי הוא מצויד ברוח האמונה, וסומך על ה' ועל עזרתו. (פס' 47).

2.מגמתו הסמויה של המחבר היא להאדיר את דוד ולהציג את שאול- מלך ישראל, באור אירוני.

היסוד העממי שבסיפור:

1. מס' טיפולוגי: המס' 3,5,40.
2. היפוך מצב מרע לטוב, ל"הפי אנד", מאסון לגאולה, החלש מנצח את החזק בזכות עורמתו, תושייתו ואמונתו. 

3. יש פרס שכדי להגיע אליו יש לעבור מכשולים ומשימות בדרך.

4. הפתעה: פואנטה.

5. ניגודים: בין האח הגדול הלוחם אליאב, לבין דוד האח הקטן רועה הצאן.

               יראה ופחד של הלוחם שאול, מול אומץ ליבו של דוד.

